CELEX: 62010TN0081
Language: et
Date: 2010-02-24 00:00:00
Title: Kohtuasi T-81/10: 24. veebruaril 2010 esitatud hagi — Tempus Vade versus Siseturu Ühtlustamise Amet — Palacios Serrano (AIR FORCE)

17.4.2010   
            
            
               ET
            
            
               Euroopa Liidu Teataja
            
            
               C 100/64
            
         24. veebruaril 2010 esitatud hagi — Tempus Vade versus Siseturu Ühtlustamise Amet — Palacios Serrano (AIR FORCE)
   (Kohtuasi T-81/10)
   2010/C 100/95
   Hagiavaldus esitati hispaania keeles
   
      Pooled
   
   
      Hageja: Tempus Vade, S.L. (Madrid, Hispaania) (esindaja: advokaat A. Gómez López)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Palacios Serrano (Alcobendas, Hispaania)
   
      Hageja nõuded
   
   
               —
            
            
               tunnistada nõukogu 26. veebruari 2010. aasta määrusega (EÜ) nr 207/2009 ühenduse kaubamärgi kohta vastuolus olevaks ühtlustamisameti neljanda apellatsioonikoja 7. jaanuari 2009. aasta otsus asjas R 944/2006-1, millega tühistati ühtlustamisameti vastulausete osakonna vastulausemenetluses nr B 1009607 28. mail 2008 tehtud otsus ja seega registreeriti ühenduse kaubamärk nr 5 016 704 AIR FORCE klassi 14 kuuluvatele kaupadele;
            
         
               —
            
            
               sedastada, et ühenduse kaubamärgi nr 5 016 704 AIR FORCE registreerimisest klassi 14 kuuluvate kaupade jaoks tuleb ühenduse kaubamärgimääruse artikli 8 lõike 1 punkti b ning artikli 8 lõike 5 alusel keelduda;
            
         
               —
            
            
               mõista kohtukulud välja Siseturu Ühtlustamise Ametilt või vajaduse korral menetlusse astujalt.
            
         
      Väited ja peamised argumendid
   
   
      Ühenduse kaubamärgi taotleja: Juan Palacios Serrano
   
      Asjaomane ühenduse kaubamärk: sõnamärk „AIR FORCE” (registreerimistaotlus nr 5 016 704) kaupadele, mis kuuluvad klassi 14
   
      Vastulause aluseks oleva kaubamärgi või tähise omanik: Tempus Vade, S.L.
   
      Vastulause aluseks olev kaubamärk või tähis: ühenduse sõnamärk „TIME FORCE” (registreerimistaotlus nr 395 657) kaupadele, mis kuuluvad klassidesse 14, 18 ja 25; neli muud ühenduse kujutismärki, mis sisaldavad sõnalist osa „TIME FORCE”: registreerimistaotlus nr 398 776 kaupadele, mis kuuluvad klassidesse 14, 18 ja 25; registreerimistaotlus nr 3 112 133 kaupadele, mis kuuluvad klassidesse 3, 8, 9, 14, 18, 25, 34, 35 ja 37, registreerimistaotlused nr 1 998 375 ja 2 533 667 kaupadele, mis kuuluvad klassi 14
   
      Vastulausete osakonna otsus: vastulause tervikuna rahuldada
   
      Apellatsioonikoja otsus: vaidlustatud otsus tühistada ja lükata vastulause tagasi
   
      Väited: määruse nr 207/2009 ühenduse kaubamärgi kohta artikli 8 lõike 1 punkti b ning lõike 5 väär kohaldamine